cyanic-selkie/wikianc huggingface dataset:
מנתון
תגובת יוסף בן מתתיהו
גם אם כעסו המצורעים על המלך בגלל מה שעשה להם, אחרי שיצאו לחופשי מהמחצבות וקבלו ממנו את אווריס, היה עליהם למתן את שנאתם אליו. וגם אם רחשו אליו שנאה רבה, היו תוקפים אותו בלבד ולא יוצאים למלחמה על כל העם המצרי, כי ברור שהיו להם קרובים רבים במצרים. וגם אם החליטו להילחם בכל העם, מדוע החליטו להילחם גם באלים שלהם, בכך שתיקנו להם חוקים חדשים הנוגדים את חוקי אבותיהם? יוספוס מוסיף בציניות שיש לזקוף לזכות מנתון על שלא הטיל את האשמה הזאת על אנשי ירושלים, אלא על המצרים עצמם (המצורעים) ובראשם הכוהנים שלהם (אוסרסיף), ותוהה אם לא מוזר הדבר, שאף אחד מקרובי האנשים הטמאים לא הצטרף למלחמתם, עד שהיו צריכים לבקש עזרה מירושלים. ואיזו ידידות או קרבת משפחה הייתה עד אז בין הטמאים ובין בני ירושלים? הרי גם המצורעים היו מצרים ולכן היו אויבים ומנהגיהם היו שונים מאוד. ואנשי החיקסוס מירושלים עטו מיד על הצעת המצורעים לכבוש את מצרים, כאילו לא הכירו כבר את הארץ ממנה גורשו כבר בעבר בכח. אילו היו החיקסוס במחסור ובמצוקה ברור היה מדוע הסכימו לסכן את חייהם, אך הם ישבו בעיר משגשגת ואכלו מפרי אדמה טובה בהרבה מאדמת מצרים, אז מה גרם להם לחרף את נפשותיהם לעזרת מי שרק לא מזמן היו אויביהם, אנשים שאין איבר שלם בגופם שאפילו קרוביהם נטשו אותם? הרי לא יכלו לנחש מראש שהמלך יברח מהם. ולפי הסיפור מסתבר שניתן לכבוש את מצרים בקלות. כובשיה שמעו שאמנופיס עוד חי אך לא דאגו לבצר את מעברות ארץ כוש, למרות שהיה להם צבא עצום לעשות זאת, והנה בסופו של דבר שב אמנופיס, ניצח אותם במלחמה ורדף אחריהם עד סוריה דרך חול המדבר, שקשה לעבור בו גם ללא מלחמה.
יוספוס מסכם וטוען שגם על פי גרסת מנתון מוצא העם היהודי לא מהמצרים (אלא החיקסוס בלבד) ולא התערבו בו ילידי מצרים (המצורעים), ואפילו אם ייחס מנתון את מוצא היהודים למצורעים והחולים, יש להניח שרבים מהם נספו במחצבות אחרי שהתענו שם זמן רב, ורבים מהשורדים מתו במלחמות שבאו לאחר מכן. הוא גם מפריך את הרמיזה לכך שמשה היה מצורע בעצמו ומדגיש שלפי התורה משה הקפיד מאד בחוקי טומאה ואסר על כל איש שיש בו מום קל לשרת בקודש, ואם היה מצורע בעצמו, הרי שהיה צריך לחוקק חוקים לטובת מצורעים כמותו. יש לציין שבספר שמות מסופר שידו של משה הפכה "מצורעת כשלג" אך מיד חזרה לאיתנה, אולם עניין הצרעת הועלם בתרגום השבעים וגם על ידי פילון ויוספוס עצמו, שהסתפקו בכך שהפכה ללבנה. ייתכן והדבר נבע מאי נוחות בגלל עלילת המצורעים.
לדברי יוספוס, כל זה מוכיח שמנתון לא סטה הרבה מן האמת כל זמן שנצמד למקורות העתיקים שלו, אך כשפנה לסיפורים שלא ידוע מה מקורם - סמך על "אנשי-שקר אשר סיפרו עלינו דברים בשנאה" או שזייף אותם ללא שום סבירות בעצמו. הוא טוען שדברי מנתון הם שקר ובמידה והיה בהם יסוד כלשהו של אמת, הם לא היו סותרים בפרטים רבים כל כך את אלה שבאגיפטיקה של כאירמון. לדידו של יוסף, כל אחד מהם "בודה שקרים כטוב בעיניו".
פלאסה ריאל
פלאסה ריאל או (בקטלאנית: Plaça Reial; בספרדית: Plaza Real) היא כיכר ברובע הגותי של ברצלונה, קטלוניה, ספרד. היא שוכנת ליד שדרות לה ראמבלה ומהווה מוקד תיירותי ידוע, בייחוד בלילה. על הפלאסה נמצאות מספר רב של מסעדות וחלק ממועדוני הלילה המפורסמים ביותר בעיר. כמו כן זהו מקום מפגש פופולרי בקיץ ובזמן פסטיבל "לה מרסה" (La Mercè) השנתי בחודש ספטמבר, כאשר נערכים קונצרטים באוויר הפתוח, ובחגיגות אחרות כמו ערב השנה החדשה.
הפלאסה תוכננה על ידי פרנצ'סק דניאל מולינה אי קאסאמאחו במאה ה-19. המנורות עוצבו על ידי האדריכל הקטלני אנטוני גאודי.
לכיכר קיימת כיכר אחות, "פלאזה גאריבלדי" במקסיקו סיטי. אין להתבלבל בין המקום לבין פלאסה דל ריי הנמצאת ברובע הגותי גם כן. הכיכר הוא גם מקום משכנו של מלון רומא ריאל.
מארק קאלאוויי
מארק ויליאם קאלאוויי (באנגלית: Mark William Calaway; נולד ב-24 במרץ 1965, ביוסטון, טקסס), הידוע גם בשם דמותו "הקברן" (The Undertaker), הוא מתאבק עבר מקצועי שלקח חלק בארגון ה-WWE החל מ-1990 עד 2020. בארגון ה-WWE קאלאוויי גילם את "הקברן" - דמות של קברן מורבידי וגותי שהוצג כבעל יכולות על-טבעיות - והפך למתאבק ייחודי ומטיל מורא. הקברן הוא אחד המתאבקים הפופולריים בכל הזמנים וזכה עקב כך להיות הדמות המרכזית בעלילות רבות, במהלכן זכה 4 פעמים באליפות ה-WWE, 3 פעמים באליפות העולם במשקל כבד (WWE), פעם אחת באליפות ההארדקור ו-7 פעמים באליפות זוגות (6 פעמים של ה-WWE ופעם אחת של ה-WCW). חלק גדול מהפופולריות של דמות הקברן התבטאה במה שמכונה "הרצף" שבו הדמות הייתה בלתי מנוצחת במשך 21 קרבות באירוע השנתי המרכזי של ה-WWE - רסלמניה. "הרצף" נמשך החל מרסלמניה 7 בשנת 1991 ועד רסלמניה 29 בשנת 2013 (מלבד האירועים 10 ו-16 שבהם לא השתתף) ונקטע ברסלמניה 30 בהפסד לברוק לסנר. בסך הכל מאזן הדמות ברסלמניה הוא 25 ניצחונות לעומת 2 הפסדים.
מיד עם הופעת הבכורה שלו הפך הקברן לאחת הדמויות הייחודיות בענף. דמותו ידועה בפחד הרב שדמויות יריביו לוקות בו ובטקס הכניסה המרשים לאולם הכולל אורות מכובים וצעידתו האיטית לעבר הזירה, כשברקע מתנגנת נעימת הכניסה שלו המזכירה מארש אבל, ולמעשה בנויה סביב המוטיב ממארש ההלוויה של שופן.
ההצגה של דמות "הקברן" על ידי קאלאוויי נחשבת לאחת מהאיכותיות והמסורות ביותר שידעה ההיאבקות המקצוענית בכלל וה-WWE בפרט, כאשר במהלך רוב הקריירה שלו הוא מיעט להתראיין ולהופיע בפומבי כאשר הוא מחוץ לדמות על מנת לשמור על האמינות שלה. במהלך השנים קיבלה הדמות כינויים רבים כאשר הבולטים מביניהם הם "הפנומן" (The Phenom) ו"האיש המת" (The Dead Man).
קריירה מוקדמת
בין השנים 1989 ל-1990 הוא חבר לארגון ההיאבקות National Wrestling Alliance's Jim Crockett Promotions, בשם Mean" Mark Callous". באותה שנה Jim Crockett Promotions נמכרו לטד טרנר ושינו את שמם ל-WCW. הוא התאבק גם במסגרת הזוג "גורדי השחקים" עם Dangerous" Dan Spivey" ואחר כך כמתאבק יחיד. שיא עלילותיו ב-WCW היה בקרב נגד לקס לוגר על אליפות ארצות הברית של NWA, באירוי Great American Bash של 1990, שבו דמותו הפסידה. בסוף 1990 מנהלי הארגון סירבו לחדש את החוזה של קאלאוויי וזה עבר ל-WWF בבעלותו של וינס מקמהן (לימים, ה-WWE).
דמותו של הקברן
עם מעברו ל-WWF פיתח קאלאוויי את דמות הקברן. הדמות נבנתה עם השנים וסיפור הרקע שלה הלך והעשיר. על פי הסיפור, הקברן הוא בן למשפחה שמנהלת בית הלוויות וכל בני משפחתו נהרגו בשריפה, שהוא הצית בטעות. מאז הוא הרבה להתעסק במוות ואף עבד כקברן בעסק המשפחתי. על פי העלילה, סוכן מתאבקים בשם פול ברר (Paul Bearer, משחק מילים באנגלית שמשמעו "נושא ארון המתים") הצליח להשתלט עליו באמצעות כד זהב ובו אפר הוריו, זאת כדי להפכו למתאבק מטיל מורא. במהלך העלילות הסבוכות של הקברן ב-WWF דמותו של פול ברר נעלמה לאחר שהקברן ראה בו עקב אכילס. על פי הסיפור שנטווה יריביו של הקברן היו סוחטים אותו כדי שיפסיד בקרבות מולם בעזרת איומים על ברר וכד המכיל את אפר הוריו. בשנת 2010 חזר פול ברר לסמאקדאון ועזר לקברן לנצח בקרב, אך באירוע גיהנום בכלוב ברר בגד בו, העביר את כוחותיו אל אחיו קיין וגרם לו להפסיד את קרב אליפות העולם במשקל כבד.
דמותו של הקברן אחראית להמצאת מספר סוגי קרבות אקזוטיים, רובם קשורים למוות: "קרב ארון המתים" (Casket Match) בו המנצח הוא מי שמכניס את יריבו אל תוך ארון מתים וסוגר עליו את המכסה, קרב "Hell in a Cell" ("גיהנום בכלוב") בו המתאבקים נלחמים בתוך כלוב סגור, קרב קבור בחיים (Buried Alive) בו המנצח הוא מי שמצליח לקבור את יריבו חי בבור עפר. שהוצב באולם במיוחד בשביל הקרב, וקרב הנסיעה האחרונה בו מנצח מי שמצליח להכניס את היריב לרכב הלוויות.
בסיפור העלילה, הקברן נחשב לבעל כוחות על-טבעיים ובמספר פעמים אף קם לתחייה אחרי שקברו אותו, דרסו אותו במכונית ואף שרפו אותו חי בתוך ארון קבורה. כמו כן, ב-1997 התסריט הציג אח לדמותו של הקברן שהוא המתאבק קיין, והתקיימו ביניהם מספר עימותים. בעבר קיין ואנדרטייקר תפקדו גם כצמד, בשם Brothers of Destruction (האחים להרס).
אחד מיריביו הידועים היה יוקוזונה, שנחשב לכמעט בלתי-מנוצח בתקופתו (אף על פי שהפסיד להאלק הוגאן). היריבות ביניהם התפתחה במהלך האירוע סדרת ההישרדות בקרב רביעיות של כוכבי ארצות הברית כנגד המתאבקים הזרים. בעקבות התאוששותו המהירה של הקברן ממהלך ה"בונזאי" של יוקוזונה, ערכו השניים קרב ארון מתים, בו יוקוזונה ניצח בעזרת מספר רב של מתאבקים שתקפו את הקברן. תוצאת הקרב הובילה להיעדרות ממושכת של הקברן ולטוויית עלילה מורכבת בה חזר, ניצח כפיל שלו ולבסוף נקם ביוקוזונה וניצח אותו בקרב ארון מתים נוסף.
American Bad Ass
במופע רסלמניה 20 ב-2004 חזר קאלאוויי לגימיק הישן של ה"קברן".
ג'אקומו רספאדורי
ג'אקומו רספאדורי (באיטלקית: Giacomo Raspadori; נולד ב-18 בפברואר 2000 בבנטיבוליו שבאיטליה) הוא כדורגלן איטלקי המשחק בעמדת החלוץ בקבוצת נאפולי מהסרייה א' ובנבחרת איטליה.
מארק קאלאוויי
2007 עד 2012
לאחר הספיישל "באקלאש", בו ניצח שוב בקרב על האליפות העולם במשקל כבד נגד בטיסטה, קרע קאלאוויי את שרירי בטנו במהלך אימון ונאלץ לוותר על האליפות. קאלאוויי חזר ל-WWE בספיישל "בלתי נסלח" לקרב מול מארק הנרי, (שכאמור פצע אותו וכביכול ה"נזירים" שלו קברו אותו בעמק המוות) וניצח אותו. ברסלמניה 24 ניצח קאלאוויי את המתאבק אדג' ובכך גרף את ניצחונו ה-16 ברסלמניה, ובנוסף זכה באליפות העולם במשקל כבד.
כמה חודשים לאחר רסלמניה הקברן שוב נפצע ונעדר מהתוכניות. נקבע כי באירוע סאמרסלאם הקברן יחזור לפעולה. בסאמרסלאם, קאלאוויי ניצח את אדג' בקרב גיהנום בכלוב, שבסיומו הקברן "שרף" את אדג' וגרם להיעדרותו למספר חודשים.
ג'אקומו רספאדורי
קריירת מועדונים
רספאדורי הצטרף אל מחלקת הנוער של ססואולו בשנת 2009, לאחר ששיחק במחלקת הנוער של פרוגרסו. ב-9 באוגוסט 2018 הוא חתם על החוזה המקצועני הראשון שלו במועדון, חוזה לארבע עונות. ב-26 במאי 2019 הוא ערך את הופעת הבכורה שלו בקבוצה הבוגרת של המועדון, כשנכנס כמחליף בהפסד 1–3 לאטאלנטה במסגרת המחזור ה-38 והאחרון לעונת 2018/2019.
מארק קאלאוויי
2007 עד 2012
לאחר מכן, הקברן הסתכסך עם המתאבק ביג שואו והשניים נפגשו זה מול זה באירוע ללא רחמים, שם הקברן נוצח כתוצאה מנוקאאוט. השניים התמודדו פעם נוספת באירוע "סייבר סאנדיי" (יום ראשון אינטרנטי) בקרב "מי שעומד אחרון", ובו הקברן ניצח. גם בקרב המכריע בין השניים הקברן יצא עם ידו על העליונה.
יריבות נגד שון מייקלס וכהונה כאלוף העולם
ברסלמניה 25 התרחש מפגש פסגה בין הקברן לשון מייקלס, צמד המתאבקים האגדיים, נתן את אחד הקרבות הבלתי נשכחים בהיסטוריה של ה-WWE, ובסיומו של הקרב הוכתר האנדרטייקר כמנצח לאחר שניצח את מייקלס והגדיל את רצף ניצחונותיו ל-0–17 באירועי הרסלמניה. לאחר שנעדר מפעילות מאז אותו הקרב, הוא התעמת עם אלוף העולם במשקל כבד באותה התקופה, סי. אם. פאנק, ובאירוע גיהנום בכלוב הצליח הקברן לנצח את יריבו ולזכות בתואר. בסוף שנת 2009 הקברן החל להסתכסך עם המתאבקים בטיסטה וריי מיסטריו, כאשר שניהם התחרו על הזכות להילחם מולו על אליפות העולם במשקל כבד. באירוע תא ההדחות התקיים קרב תא ההדחות על אליפות העולם במשקל כבד. הקרב התקיים בין ג'ון מוריסון, כריס ג'ריקו, ריי מיסטריו, R-טרות', CM פאנק, והאלוף אנדרטייקר. בסוף הקרב הופיע שון מייקלס בזירה, תקף את הקברן וגרם לו לאבד את האליפות לכריס ג'ריקו, בכך שביצע עליו את מהלך הסיום שלו, ה-Sweet Chin Music. אחרי האירוע "תא ההדחות", שון מייקלס הציע לאנדרטייקר להתאבק מולו באירוע רסלמניה 26 בקרב חוזר מרסלמניה הקודמת. בפעם הראשונה הקברן סירב, אך בפעם השנייה הוא שוכנע והסכים ולהתמודד מול מייקלס ברסלמניה, אך בתנאי שאם הוא ינצח את מייקלס, מייקלס יאלץ לפרוש מה-WWE. באירוע זה, ניצח הקברן את מייקלס ובכך סיים את הקריירה המפוארת בת 25 השנים של שון מייקלס.
ג'אקומו רספאדורי
קריירת מועדונים
ב-11 ביולי 2020 הבקיע רספאדורי את שער הבכורה שלו במועדון, בניצחון 1–2 על לאציו במסגרת המחזור ה-32 בליגה לעונת 2019/2020. הוא ערך 11 הופעות ליגה בעונה זו, בהן הבקיע שני שערים, ובעונת 2020/2021 הוסיף 27 הופעות ליגה, בהן הבקיע שישה שערים. עונת 2021/2022 הייתה העונה הפורה ביותר שלו, כשכבש 10 שערים ב-32 הופעות ליגה.
ב-20 באוגוסט 2022 הושאל לנאפולי לעונה אחת. ב-28 באוגוסט ערך הופעת בכורה בקבוצה, בתיקו 0-0 נגד פיורנטינה. ב-10 בספטמבר כבש שער בכורה בקבוצה, בניצחון 0–1 על ספציה.
מארק קאלאוויי
יריבות נגד קיין וטריפל H
בתחילת חודש יולי 2010, היו חשדות שהקברן מת וקיין אחיו הבטיח שהוא יגלה מי רצח אותו. באירוע סאמרסלאם האנדרטייקר "קם מהקבר" וקיין הודה שהוא תקף את הקברן. בליל האלופים הפסיד לקיין. זאת הפעם הראשונה שקיין ניצח את הקברן בכוחות עצמו.
ג'אקומו רספאדורי
קריירה בינלאומית
רספאדורי היה חלק מסגל נבחרת איטליה עד גיל 21 לטורניר אליפות אירופה עד גיל 21 בשנת 2021, וערך ארבע הופעות בטורניר.
ב-4 ביוני 2021 ערך רספאדורי את הופעת הבכורה שלו בנבחרת איטליה הבוגרת, כשהחליף את צ'ירו אימובילה בדקה ה-78 בניצחון 0–4 על נבחרת צ'כיה במשחק ידידות.
מארק קאלאוויי
יריבות נגד קיין וטריפל H
באירוע "גיהנום בכלוב" הקברן הפסיד לקיין בגלל פול ברר על ידי כד הזהב שלו שנותן כוחות ליריביו. באירוע Bragging Rights נקבע קרב בין הקברן לבין קיין, סוגו של הקרב היה "Buried Alive" (תרגום חופשי: קבור בעודו בחיים) התקיימו ארבעה קרבות מפורסמים מסוג זה שבכולם הקברן השתתף, בקרב זה יש גבעת דשא בתחילת הבמה ובאמצע הגבעה יש קבר עם מצבה ולידו ערימת חול, והמטרה היא להכניס את היריב לתוך הבור ולקחת מערימת החול חול עם את, אך ישנם אפשרות להניח חול עם בולדוזר וגם עם מריצה והמנצח מוכרז כאשר יריבו קבור חי. אנדרטייקר הפסיד לקיין בגלל קבוצת הנקסוס ונקבר. ברסלמניה 27 בקרב "הכל הולך" (קרב ללא חוקים) בין אנדרטייקר לטריפל H, שבסופו אנדרטייקר ניצח על ידי הכנעה והעלה את מאזנו ל-0–19. אנדרטייקר חזר להופיע ברסלמניה 28, והעלה את מאזנו ל-0–20, כאשר ניצח את טריפל H, בקרב "גיהנום בכלוב". קרב זה זכה בפרס "סלאמי" על קרב השנה (2012) ובאירוע הסלאמי טריפל H קיבל את הפרס בשמו ובשם אנדרטייקר ושון מייקלס.
ג'אקומו רספאדורי
קריירה בינלאומית
רספאדורי היה חלק מסגל נבחרת איטליה לטורניר יורו 2020 בשנת 2021, וערך הופעה אחת בטורניר, בניצחון 0–1 על נבחרת ויילס במסגרת שלב הבתים. נבחרת איטליה זכתה בטורניר לאחר ניצחון על נבחרת אנגליה בגמר.
מארק קאלאוויי
רסלמניה 29 ויריבות נגד CM פאנק
ב-23 בפברואר 2013, האנדרטייקר חזר לתוכנית סמאקדאון וניצח את וייד בארט ודמיאן סנדאו ביחד עם שיימוס בקרב זוגות. ב-4 במרץ אנדרטייקר חזר בתוכנית "Raw Old School". בתחילתה של התוכנית הגיעו לזירה סי. אם. פאנק, רנדי אורטון, ביג שואו ושיימוס וארבעתם רצו להילחם נגד אנדרטייקר ולסיים את רצף הניצחונות שלו באירועי הרסלמניה. לאחר כמה דקות ויקי גאררו הגיעה לזירה ואמרה שארבעתם ילחמו בקרב מרובע והמנצח ילחם נגד אנדרטייקר ברסלמניה 29. המנצח של קרב זה היה CM פאנק. אחרי הקרב, הקברן יצא לעבר הזירה והסתכל על CM פאנק במבט מאיים. בתוכנית Raw שהתקיימה ב-11 במרץ, פאנק נלחם נגד אחיו של האנדרטייקר (לפי העלילה ב-WWE), קיין, ופאנק הפסיד לו. אחרי הקרב פאנק תקף את קיין עם כד האפר של המנהל של קיין ואנדרטייקר לשעבר, פול ברר, שמת לפני כמה ימים ממחלה. הקברן הגיע לזירה, אך פאנק ברח מהזירה, כשכד האפר אצלו. ב-Raw שבוע לאחר מכן, CM פאנק עמד בזירה ודיבר על הקרב שלו נגד אנדרטייקר ולפתע נשמעה מוזיקת הכניסה של אנדרטייקר. אחרי כמה שניות אנדרטייקר הופיע והפתיע את פאנק, בכך שעמד מאחורי גבו ואז אנדרטייקר תקף אותו באכזריות. פול היימן, המנהל של CM פאנק, ברח עם כד האפר של פול ברר בידיו ופאנק ברח מאנדרטייקר ואז היימן נתן לפאנק את הכד ופאנק שמר עליו. לאחר מכן ב-Raw, אנדרטייקר דיבר על הקרב ואז נכבו האורות, ובאו הנזירים של אנדרטייקר, כאשר אחד מהם היה CM פאנק בסתר. אז נכנס פול היימן המחופש לפול ברר כאשר הכד בידיו, ואז אנדרטייקר בא ותקף את הנזירים, ופאנק הגיע ותקף את אנדרטייקר בפראות. פאנק לקח את הכד, פתח אותו, ושפך על אנדרטייקר את האפר שבתוכו. ברסלמניה 29 ניצח אנדרטייקר את CM פאנק והעלה את רצף הניצחונות ברסלמניה ל-21 ניצחונות.
ג'אקומו רספאדורי
קריירה בינלאומית
ב-8 בספטמבר 2021 הבקיע רספאדורי את שער הבכורה שלו בנבחרת, בניצחון 0–5 על נבחרת ליטא במסגרת מוקדמות מונדיאל 2022.
מארק קאלאוויי
יריבות עם "המגן" ואיחוד "האחים להרס"
ב-8 באפריל, בתוכנית Raw, אנדרטייקר דיבר על ניצחונו ברסלמניה לזכר פול ברר, ולפתע שלישיית "המגן" הגיעה והקיפה את הזירה, ואז הגיעו קיין ודניאל בריאן (צמד "Hell No") והמגן ברחו מן האולם. כשבועיים לאחר מכן, בתוכנית Raw ב-22 באפריל, אנדרטייקר, קיין ודניאל בריאן נלחמו נגד המגן והפסידו להם. ב-26 באפריל, בתוכנית של סמאקדאון, אנדרטייקר ניצח את דין אמברוז (חבר "המגן"). אחרי הקרב חבר "המגן", רומן ריינס, ביצע "ספיר" על אנדרטייקר ואז המגן המשיכו להכות אותו והשליכו אותו על שולחן השדרנים ועזבו את האולם.
2014–2017 שלהי הקריירה וסופו של הרצף
ב-24 בפברואר 2014, אנדרטייקר חזר לתוכנית Raw וברוק לסנר הציע לו להילחם נגדו ברסלמניה 30. אנדרטייקר נכנס אל הזירה ובעת שאנדרטייקר חתם, הוא הפתיע את לסנר וביצע עליו את המהלך הידוע שלו, צ'וקסלאם, על שולחן החתימה. ב-6 באפריל, ברסלמניה 30, לסנר ניצח את אנדרטייקר ושבר את רצף ניצחונותיו של האנדרטייקר ועצר אותו על 1–21. במהלך הקרב אנדרטייקר ספג זעזוע מוח חמור, וכשהגיע לחדרי ההלבשה אף פונה לבית חולים מקומי. זכור קטע וידאו קצר בו וינס מקמהן, יושב ראש ה-WWE, קורא לעזרה כאשר אנדרטייקר נכנס אל מאחורי הקלעים.
ג'אקומו רספאדורי
תארים
נאפולי
מארק קאלאוויי
2014–2017 שלהי הקריירה וסופו של הרצף
במהלך האירוע "פאסטליין", בריי וויאט איתגר את אנדרטייקר לקרב ברסלמניה 31. שבועיים לאחר מכן, במהלך פרק של התוכנית Raw, אנדרטייקר נענה בחיוב לתיגר. ברסלמניה 31, אנדרטייקר הביס את וויאט והעלה את יחס הניצחונות ברצף הניצחונות הקטוע שלו ל-1–22.
כעבור כמעט חצי שנה באירוע סאמרסלאם, האנדרטייקר ניצח את ברוק לסנר לאחר שביצע מהלך בלתי חוקי של מכה "מתחת לחגורה". בליל האלופים, נקבע שאנדרטייקר וברוק לסנר ילחמו בקרב "גיהנום בכלוב" באירוע "גיהנום בכלוב", בו לבסוף אנדרטייקר הפסיד ללסנר. באירוע סדרת ההישרדות, הקברן וקיין נכנסו כצמד "האחים להרס" וניצחו את בריי וויאט ולוק הארפר בקרב זוגות.
ב-22 בפברואר 2016, נקבע קרב לרסלמניה 32 בין אנדרטייקר לשיין מקמהן, בנו של יושב ראש ה-WWE, וינס מקמהן. קרב זה קבע האם שיין מקמהן יקבל שליטה מלאה על התוכנית. בנוסף, וינס הכריז שאם הקברן יפסיד זה יהיה קרב הרסלמניה האחרון שלו. ברסלמניה 32 ב-3 באפריל, הקברן ניצח והעלה את רף הניצחונות שלו ל-1–23.
2017 ופרישה
בינואר 2017, אנדרטייקר חזר ל-Raw והכריז על כניסתו לקרב הרויאל ראמבל. באירוע זה, הוא היה ה-29 שנכנס, אך לבסוף הודח על ידי רומן ריינס. ב-13 במרץ, בפרק של Raw, הוכרז רשמית על קרב בין אנדרטייקר לרומן ריינס ברסלמניה 33, בו לבסוף ריינס ניצח וצימק את מאזן הניצחונות של הקברן ל-2 הפסדים לעומת 23 ניצחונות. בסיום הקרב השאיר אנדרטייקר את כובעו, מעילו וכפפותיו במרכז הזירה ועזב את האולם בעצב. לאחר מכן הודיע על פרישה.
2018 - חזרה מפרישה
זמן מה לאחר רסלמניה 33, החלו שמועות על חזרה אפשרית של הקברן. שמועות אלה כללו בין השאר קרבות מול ג'ון סינה או רומן ריינס ברסלמניה 34 ואף הייתה שמועה על השתתפותו ברויאל ראמבל. ההופעה הטלוויזיונית הטרייה של הקברן מאז הפסדו ברסלמניה לרומן ריינס, הייתה נאום שנאם במהלך יום השנה ה-25 לכבוד התוכנית Raw ב-22 בינואר 2018.
כשבוע לפני פאסטליין, ג'ון סינה אמר בנאום לקהל שהיה רוצה לאתגר את הקברן לקרב ברסלמניה. ב-12 במרץ 2018 בתוכנית Raw, לג'ון סינה נמאס ממה שהוא כינה תירוצים של הקברן על מנת לא להיאבק ואיתגר אותו רשמית לקרב ברסלמניה 34. לאחר שבועות שלא נענה לאתגר של ג'ון סינה, חזר הקברן ברסלמניה 34 לאחר שג'ון סינה התעמת עם אליאס, נענה בחיוב לתיגר של ג'ון סינה והביס אותו ובכך העלה את מאזנו ברסלמניה ל-24 ניצחונות מול 2 הפסדים.
זמן לא רב לאחר רסלמניה, לקברן נקבע קרב ארון קבורה מול רוסב באירוע הרויאל ראמבל הגדול ביותר, בו הקברן ניצח. ב-6 באוקטובר 2018 הקברן התחרה נגד טריפל H באירוע סופר שואו-דאון. באירוע זה, לאחר התערבויות מצד קיין ושון מייקלס לטובת הקברן וטריפל H, בהתאמה, הקברן נוצח בידי טריפל H. לפני שיצאו מהאולם, הקברן וקיין תקפו את טריפל H ושון מייקלס. מהלך זה חיזק את השמועה על קרב זוגות שתוכנן לאירוע היהלום שבכתר בין DX לבין האחים להרס. בתוכנית Raw שלאחר מכן, טריפל H ושון מייקלס אתגרו את הקברן וקיין רשמית לקרב באירוע היהלום שבכתר, קרב שבסופו האחים להרס הפסידו.
2020
באירוע סופר שואודאון, שנערך ב-27 בפברואר, הקברן חזר במהלך קרב גונטלט, כשהוא נכנס אחרון והדיח את AJ סטיילס אחרי שחבריו לקבוצת ה-O.C. תקפו את ריי מיסטריו. לאחר מכן, באירוע תא ההדחות, שנערך ב-8 במרץ, הקברן תקף את ה-O.C. ועזר לאליסטר בלאק בקרב מול AJ סטיילס, הפסד שדרבן את סטיילס לאתגר את הקברן לקרב ברסלמניה 36. בלילה הראשון של אירוע זה, שהוקלט ב-25 וב-26 במרץ (ושודר ב-4 באפריל), הקברן גבר על סטיילס במהלך קרב "בית קברות".
הפרישה של הקברן
במהלך הסרט הדוקומנטרי שנעשה על הקברן בשנת 2020 הודיע הקברן על פרישה מה-WWE בטענה ש"אני יכול לתרום יותר מחוץ לזירה מאשר בתוך הזירה". לאחר פרישה זו ציוצים רבים במהלך כל העולם הופיעו ברשתות החברתיות עם האשטאג "תודה לך טייקר" #ThankYouTaker.
באירוע סדרת ההישרדות, שנערך ב-22 נובמבר 2020, התקיים טקס פרישה לקברן, שכלל נאום קצר ומרגש של וינס מקמהן, יו"ר ומנכ"ל ה-WWE, ונאום פרידה מרגש של הקברן עצמו בו אמר "כעת הגיע זמנו של הקברן לנוח על משכבו בשלום". במהלך הטקס צלצל פעמון הזירה 10 פעמים, מחווה טקסית מסורתית שנהוג לערוך למתאבק שמת, מחוות פרידה לדמותו של הקברן.
מורשת והערכה
האנדרטייקר נבחר למתאבק הגדול ביום בכל הזמנים בסקר שערך אתר דיגיטל ספיי ב-2013. אתר IGN בחר בו כמתאבק השני הגדול ביותר בכל הזמנים ותיאר אותו כ"אחד מהמתאבקים והדמויות המכובדים ביותר בענף, שזוכה לטיפול של ייראת כבוד, כמו עתק יקר ובעל ערך רב." הכתב לואיס פס-פומר ממגזין Complex כתב שדמות הקברן היא "הגימיק הטוב ביותר בהיסטוריה של ההיאבקות המקצוענית". לוק וינקי מספורטס אילוסטרייטד בחר באנדרטייקר למתאבק החמישי הגדול ביותר בכל הזמנים.
המתאבק ביג שואו ציין את אנדרטייקר כמתאבק המקצועני הגדול ביותר בכל הזמנים. יו"ר ה-WWE וינס מקמהן והמתאבק מארק הנרי ציינו אותו כמתאבק האהוב עליהם (ה"פייבוריט"). ג'ים רוס, מנהל ופרשן בכיר ב-WWE וחבר בהיכל התהילה של ה-WWE אמר: "ללא ספק, האנדרטייקר הוא האיש הגדול, הגדול ביותר בהיסטוריה של היאבקות... אין כוכב WWE גדול יותר מאשר האנדרטייקר."
בנובמבר 2015 כתב עיתונאי הדיילי טלגרף טום פורדי שהאנדרטייקר הוא "הספורטאי הגדול ביותר בעולם." בשנת 2020 פרש האנדרטייקר מהאבקות אחרי 30 שנה ב-WWE. בעקבות הפרישה ה-WWE הוציאו תוכנית דוקומנטרית בת 5 פרקים על הקריירה של האנדרטייקר. התוכנית צולמה בין השנים 2017–2020 אך מסקרת את כל קריירת ההאבקות של הקברן.
בשנת 2022 נכנס להיכל התהילה של ה-WWE.
רצף הניצחונות ברסלמניה
לאנדרטייקר 25 ניצחונות לעומת שני הפסדים ברסלמניה וזהו מאזן הניצחונות הטוב בהיסטוריית האירוע. חשוב לציין שאנדרטייקר פספס את רסלמניה 10 בגלל פציעה. ב-6 באפריל 2014 נשבר רצף 21 הניצחונות של אנדרטייקר על ידי ברוק לסנר.
פירוט רצף הניצחונות:
Sacrifice (שיר של דה ויקנד)
Sacrifice הוא סינגל של הזמר-יוצר הקנדי דה ויקנד. השיר יצא ב-7 בינואר 2022, כסינגל השני מתוך אלבום האולפן החמישי שלו, Dawn FM. השיר נכתב על ידי דה ויקנד, מקס מרטין, אוסקר הולטר, קארל נורדסטרום, קווין דואן מקורד ו-Swedish House Mafia.
קליפ
הקליפ מתחיל עם קטע שבו דה ויקנד המום ומבולבל כשהוא נמצא בקצה מנהרה בזמן קטע מרצועת הכותרת של Dawn FM עם השחקן הקנדי ג'ים קארי. לאחר מכן הוא מתעורר מהאירועים שהתרחשו בקליפ של "Take My Breath". סדרה של תמונות ויזואליות וצילומי ריקוד בגוון פסיכדלי.
מילים ולחן
"Sacrifice" תואר על ידי מבקרי מוזיקה כרצועת דיסקו-פאנק. אורך השיר הוא שלוש דקות ותשע שניות, ויש בו דגימה של השיר "I Want to Thank You" של הזמרת האמריקאית אלישיה מאיירס משנת 1981.
ביקורות
המבקרים ציינו את "Sacrifice" כרצועה בולטת באלבום. ברולינג סטון השוו את הביצוע של דה ויקנד בשיר לזה של מייקל ג'קסון בשירים "Wanna Be Startin' Somethin'" ו-"Don't Stop 'Til You Get Enough".
מריאן קלפטיאנו
מריאן קלפטיאנו (ברומנית: Marian Calafeteanu; נולד ב-8 בנובמבר 1965 בקראיובה שברומניה) הוא כדורגלן עבר רומני, ששיחק בעמדת הקשר שמאלי.
קריירה
קלפטיאנו התחיל את הקריירה שלו באוניברסיטטה קראיובה מליגת העל הרומנית, בה שיחק במשך 4 עונות. בעונת 1989–1990 עבר לקבוצת אלקטרופוטרה קראיובה ששיחקה בליגה השנייה ברומניה. קלפטיאנו העפיל עם קבוצתו לליגה הבכירה והמשיך בה עד לשנת 1994.
בעונת 1997–1998 חזר לקבוצת אלקטרופוטרה קראיובה שכבר שיחקה בליגה השנייה ברומניה ובסוף העונה פרש ממשחק בגיל 33. קלפטיאנו משמש כיום כמאמן במחלקת הנוער של אוניברסיטטה קראיובה.
ביל שרמן
נעורים ומכללות
שרמן נולד בטקסס. הוא סיים את לימודיו בבית ספר תיכון בקליפורניה. בחר להמשיך לאוניברסיטת דרום קליפורניה ומכיוון שהתבלט הן ככדורסלן, הן כשחקן בייסבול, חתם על חוזה כמקצוען בשני הענפים: בקבוצת הכדורסל וושינגטון קפיטולס שבחרה בו בדראפט ה-NBA 1950 במקום ה-17, ובמקביל חתם בקבוצת ברוקלין דודג'רס מליגת ה-MLB.
בשנים 1950–1955 שיחק שרמן בייסבול בקבוצת המיינור ליג של הברוקלין דודג'רס. הוא הצטרף לקבוצה הבכירה של הדודג'רס בנשיונל ליג ב-1951. ב-27 בספטמבר אותה שנה נזרקו כל שחקני הדודג'רס מהמשחק כתוצאה מוויכוח עם השופט, וכך זכה שרמן להפוך לשחקן היחיד אי פעם שנזרק ממשחק במייג'ור ליג, מבלי שזכה לקחת חלק פעיל אף לא במשחק אחד בליגה.
קריירת משחק ב-NBA
עם זאת, פרסומו בא לו בעיקר מהקריירה שלו בתחום הכדורסל; הוא נודע במיוחד משנותיו כשחקן הבוסטון סלטיקס בשנות ה-50, אז שיתף פעולה עם הרכז האגדי בוב קוזי, במה שיש המחשיבים כצמד הקו האחורי הטוב בכל הזמנים. בזמן שקוזי היה מנהל המשחק העיקרי, שרמן התרכז בעיקר בקליעה.
שרמן היה אחד מהגארדים הראשונים שקלע מהשדה בדיוק של מעל 40%. הוא הוביל את ה-NBA באחוזי קליעה מקו העונשין בשבע שנים שונות והישגו מעונת 1958–1959, 93.2% מהקו, נותר שיא NBA עד עונת 1976–1977, אז התעלה ארני דיגרגוריו על הנתון הזה. שרמן עדיין מחזיק בשיא קליעות העונשין הרצופות בפלייאוף, 56 ללא החטאה. שרמן נבחר לחמישיית העונה ב-NBA ארבע שנים רצופות בין 1956 ל-1959, ובשנים 1953, 1955 ו-1960 נבחר לחמישייה השנייה. שרמן שיחק שמונה פעמים במשחק האולסטאר של ה-NBA וב-1955 נבחר ל-MVP של האולסטאר. מלבד הצטיינותו בצד ההתקפי, נודע שרמן כשומר עיקש וקשוח. קריירת המשחק שלו ב-NBA הסתיימה ב-1961.
קריירת אימון
ב-1971 הפך למאמן היוטה סטארס והוביל את הקבוצה לזכייה בתואר אליפות ה-ABA כשהוא חולק את תואר מאמן השנה עם מאמן נוסף. לאחר שהתפטר מתפקידו ביוטה, חתם שרמן על חוזה לאימון הלוס אנג'לס לייקרס. נוצרה מחלוקת לאחר עזיבתו, שכן הבעלים של יוטה תבע את שרמן בטענה שהפר את חוזהו והגיש תביעת נזיקין גם נגד הבעלים של הלייקרס בטענה שעודד את הפרת החוזה. תחילה נפסק כי על שרמן לשלם פיצוי בסך 250 אלף דולר, אולם שרמן ערער והביא להפיכת ההחלטה. בשנה שלאחר מכן אימן שרמן את הלייקרס אותה הובילו וילט צ'מברלין וג'רי וסט לשיא של 33 ניצחונות רצופים, למאזן עונתי שהיווה שיא באותה תקופה, 69 ניצחונות לעומת 13 הפסדים, ולאליפות ראשונה של הלייקרס מזה כעשור, כששרמן זוכה לקינוח בתואר מאמן השנה ב-NBA. הוא אחד משני מאמנים בלבד שזכו גם באליפות ה-NBA וגם באליפות ה-ABA. במקרה, גם המאמן השני שזכה להישג, אלכס האנום, אימן בשנת 1967 קבוצה, פילדלפיה 76', שהובלה על ידי צ'מברלין לזכייה באליפות ה-NBA.
לאחר הפרישה
שרמן נבחר להיכל התהילה של הכדורסל כשחקן ב-1976 וכמאמן ב-2004. הוא אחד משלושה אנשים בלבד, לצד ג'ון וודן ולני וילקינס שנבחרו להיכל התהילה הן כשחקנים, הן כמאמנים. ב-29 באוקטובר 1996 נבחר שרמן לרשימת 50 השחקנים הגדולים בתולדות ה-NBA.
שרמן חיבר שני ספרים: Sharman on Basketball Shooting ו-The Wooden-Sharman Method: A Guide to Winning Basketball אותו כתב עם ג'ון וודן ובוב סלצר. אולם ההתעמלות בתיכון פורטרוויל שבקליפורניה, בו למד, נקרא על שמו.
מת ב-25 באוקטובר 2013 בגיל 87, לאחר שלקה בשבץ מוחי.
פרס וולף לפיזיקה
פרס וולף בפיזיקה הוא פרס ישראלי שמוענק כמעט מדי שנה (מאז 1978) במסגרת חלוקת פרסי וולף על שם ריקרדו וולף. הפרס בסך 100,000 דולר, מוענק על ידי נשיא מדינת ישראל, בטקס הנערך במשכן הכנסת. זהו אחד מששת פרסי וולף שהוקמה על ידי הקרן ומוענקים מאז 1978; האחרים הם בחקלאות, מתמטיקה, רפואה, כימיה ואמנויות.
פרסי וולף בפיזיקה ובכימיה נחשבים לרוב לפרסים השניים היוקרתיים בתחומם לאחר פרס נובל. פרס וולף בפיזיקה נחשב למזהה הזוכים העתידיים בפרס נובל לפיזיקה – מתוך 26 הפרסים שהוענקו בין 1978 ל-2010, ארבעה עשר זוכים זכו בפרס נובל. חמישה מתוכם זכו בנובל בשנה שלאחר בזכייה בפרס וולף.
זוכים לפי מדינות
חלק מהזוכים נספרים כמה פעמים במקרה של אזרחות כפולה. נכון ל-2023:
תמונתו של דוריאן גריי (סרט, 2004)
תמונתו של דוריאן גריי (באנגלית: The Picture of Dorian Gray) הוא סרט אמריקאי משנת 2004 בבימויו של דייב רוזנבאום, ובכיכובו של ג'וש דוהאמל. הסרט מבוסס על הרומן תמונתו של דוריאן גריי מאת אוסקר ויילד.
פקוס
פָֿק֫וּס (נכתב גם פאקוס) הידוע גם בשם מלפפון הפקוס, מלפפון ארמני, מלפפון מקראי, מלפפון ערבי, הוא זן השייך לפרי מלון. זהו צמח בעל פרי ארוך ודק, שמאפייניו דומים למלפפון ולקישוא.
תיאור
הפקוס שייך למשפחת הדלועיים כמו המלפפון, הקישוא, הדלעת והאבטיח.
מאפיינים
צבעו של הירק בהיר, אורכו לרוב ארוך יותר מהמלפפון הרגיל, והמרקם שלו פריך עד קשה, ולעומת המלפפון מרקמו קשה יותר. מבחינת מראה, הפקוס נראה כמו מלפפון גדול, צבעו נוטה בין ירוק בהיר עד צהבהב, חלק או עם פסים כהים לאורכו, עטוי בפלומת שערות עדינה ומכיל זרעים גדולים שאפשר להסיר בקלות. הקליפה שלו חלקה (חסרת בליטות) ודקה מאוד. אין בו מרירות והשימוש בו על פי רוב הוא ללא קילוף.
הטעם שלו דומה לטעם המלפפון והמראה הפנימי שלו נראה גם כן דומה מעט למלפפון. זהו למעשה סוג של מלון או קישוא הדומה לזן מלפפון.
אורכו הממוצע של הפקוס הוא כ 30–36 אינץ' (91-76 סנטימטר). הוא גדל היטב הן על קרקע והן בהדליה. עבור צמח הפקוס תנאי התאורה הטובים ביותר הם שמש מלאה במשך רוב שעות היום. הפרי טעים ביותר כשאורכו מגיע ל 12–15 אינץ' (38-30 ס"מ). הפקוס הכבוש נמכר בשווקים ברחבי המזרח התיכון ומכונה "מלפפון בר כבוש".
הארמנים המכנים את הפקוס "מלפפון ארמני" מגדלים אותו למעין דלעת דקה מאוד וארוכה המגיעה לאורך 60 סנטימטר. בישראל נוהגים לקטוף אותו כשהוא עוד קטן ופלומת השערות המכסה אותו כמעט נעלמת והפרח שבראשו מתייבש ונופל.
היסטוריה
פרדריק האסלקוויסט, במסעותיו ברחבי ארמניה הגדולה (אסיה הקטנה), במצרים, בקפריסין ובארץ ישראל (פלשתינה) במאה ה-18, נתקל ב"מלפפון המצרי או המלפפון השעיר: Cucumis chate, שנכלל כיום במגוון הארמני. האסלקוויסט טען שהפקוס הוא "מלכת המלפפונים, מרעננת, מתוקה, מוצקה ובריאה." הוא גם הצהיר כי "הם עדיין מהווים חלק גדול מהאוכל של בני המעמד הנמוך במצרים המגישים אותם כמאכל בשרי וכמשקה וכמאכל בריאות.", ב-מילון התנ"ך של הייסטינגס , קבע כי "הוא ארוך ודק יותר מהמלפפון הנפוץ, ואורכו הוא לעיתים קרובות יותר מרגל (a foot long), ולפעמים עוביו דק כל כך, פחות מסנטימטר, עם קצוות מחודדים." תת-המין Cucumis melo היה המלפפון הנפוץ ביותר בתמונות ובטקסטים עתיקים מאזור הים התיכון, והיה ככל הנראה סוג של מלפפון שניתן לגדל אותו לאורך כל ימות השנה עבור טיבריוס, הקיסר של רומא במאה הראשונה.
מחקר שפורסם בשנת 2018 הגיע למסקנה כי ניתן לשפר את יבולי הפקוס בישראל על ידי מבחר של צמחי תרבות מסורתיים מקומיים. המחקר בדק צמחים מתורבתים מסורתיים שנאספו מ 42 שדות שונים, ומצא וריאציות נרחבות בתכונות מסוימות של אותם צמחים שניתן לעבד כדי לשפר את הייצור המקומי.
שימושים
לפקוס טעם הדומה מאוד למלפפון בכלל ובפרט למלפפון בלאדי. לרוב אוכלים אותו עם הקליפה והוא משמש במטבח גם כתחליף לירקות כמו קישוא ומלפפון. מכיוון שאינו צורך הרבה מים הוא לרוב בעל מרקם פריך ומוצק יותר ממלפפון. כשמתייחסים לפקוס כאל מלפפון ניתן לאכול אותו טרי עם מלח גס, לשלב אותו בסלטים שונים ללא בישול או לכבוש אותו. כשמתייחסים לפקוס כאל קישוא ניתן לבשל אותו, בשלמותו, כשהוא פרוס לפרוסות או ממולא. כשבוחרים פקוס לכבישה מומלץ להשתמש בפקוסים קטנים ככל האפשר. הפקוס יכול לשמש גם כמרכיב עיקרי בסלט קר עם תוספות שונות כמו שמן זית ולימון. הפקוס הוא ירק עונתי וניתן למצוא אותו בשווקים בתקופת הקיץ, בחודשים מאי עד יולי.
קבוצה טרנזיטיבית
בתורת הקבוצות, קבוצה A היא טרנזיטיבית (אנגלית: transitive) אם היא מכילה עם כל איבר את כל האיברים שלו. כלומר הקבוצה A היא טרנזיטיבית:
סגור טרנזיטיבי של קבוצה A הוא הקבוצה הטרנזיטיבית B הקטנה ביותר (לפי סדר הכלה) המכילה את A. בהינתן קבוצה X, הסגור הטרנזיטיבי של X הוא האיחוד של כל האיברים ב-X, וחוזר חלילה:. מכאן נובע שכל קבוצה מוכלת בקבוצה טרנזיטיבית.
קבוצה X אשר כל איבריה הם קבוצות בפני עצמם היא טרנזיטיבית אם ורק אם.
משלחת הסקר הגאולוגי האנטארקטי של ניו זילנד
משלחת הסקר הגאולוגי האנטארקטי של ניו זילנד (באנגלית: The New Zealand Geological Survey Antarctic Expedition; בקיצור - NZGSAE) היא סדרה של משלחות חקר שנשלחו לחקור את אנטארקטיקה בין השנים 1957-1958 ובין השנים 1958-1959.
משלחת 1957 - 1958 חקרה את שטח חסות רוס, ונתנה לקרחון בורכגרווינק והר פוטבול את שמם.
משלחת 1958 - 1959 נתנה לרכס מאונטייניר את שמו ומיפתה את רכס קארטר.
משלחות חקר נוספות נערכו בשנות ה-60. משלחות נתנו לאתרים הבאים את שמותיהם: הרי ויקטורי, קרחון טרפלגר, חצי האי האלט, קרחון טאקר, הרי אנארי, הרי קונקורד, קרחון הוליסטון, קרחון שיהאן, קרחון ביוור שבמדף הקרח רוס, קרחון סלג'רס, קרחון ליפ ייר, פסגת באנדד, פסגת איאן, קרחון צ'אמפנס, פסגת מארבל, גבעת ווטצ'טאואר ושלוחת סרפרייז.
לקריאה נוספת
• Andrew J. Hund - Editor, Antarctica and the Arctic Circle: A Geographic Encyclopedia -רשימת משלחות המחקר לאנטארקטיקה, P 796
אראוקריה
אראוקריה (שם מדעי: Araucaria) הוא סוג של עצים מחטניים ירוקי עד ממשפחת האראוקריים. עצים מסוג זה חיים רק באמריקה הדרומית (במדינות צ'ילה, ארגנטינה וברזיל) ובכמה אזורים במזרח אוסטרליה, קלדוניה החדשה, האי נורפוק וגינאה החדשה. חלקם הופצו ברחבי העולם כצמחי נוי, לרבות בישראל.
מאפיינים
לעצים אלה מראה פרהיסטורי וגזע חזק ודומים לברושים. הם יכולים להגיע לגובה שבין 5 ל-80 מטרים. ענפיהם רחבים ומופנים לכיוונים שונים, כולל כלפי מטה. העלים לעיתים צרים ודמויי-קשקשים של זוחלים או מחטיים ולעיתים רחבים יותר ושטוחים. עצים אלה ברובם בעלי זוויגים נפרדים (כלומר עצים זכריים ועצים נקביים) אף על פי שכמה מינים יכולים להיעשות דו-מיניים. בעצים הנפרדים הנקבות בעלות אצטרובלים יותר גבוהים, עד גובה 25 ס"מ ומכילים מעל 200 זרעים.
עצים אלה עתיקים מאוד והם מאובנים חיים מראשית עידן המזוזואיקון ובעבר נמצאו גם בחצי הכדור הצפוני עד סוף הקרטיקון. כיום עצים אלה מצויים בעיקר ביערות קלדוניה החדשה, בה היה בידוד ממושך. כיום לאחר שהחלו לכרות את המתכות שבאדמה סביבם כמה מינים נמצאים בסכנת הכחדה.
אילדוולף, מלך סאסקס
אילדוולף (באנגלית: Ealdwulf) היה מלך או דוכס ממלכת סאסקס במחצית השנייה של המאה השמינית. ככל הנראה שלט לצידם של אאלפוולד ואוסלאק.
פרטים מועטים ידועים על מלכותו. ייתכן שהיה אחד מחברי מועצת הזקנים (אלדרמן) אשר שלטה בממלכה, ומכוח זה נשא את התואר "מלך". שמו מוזכר בצו מלכותי שהוצא על ידיו, ככל הנראה משנת 765, בו הוא נושא את התואר "אלדוולף רקס" ("Alduulf rex", "המלך אלדוולף").
בצו מאוחר יותר, משנת 791 לערך (הצו נושא, בטעות, את השנה 711) מכונה אילדוולף בתואר "אלדוולפוס דוקס סאת'סאקסונום" (Aldwlfus dux Suthsaxonum - אילדוולף, דוכס הסקסונים), ובהמשך מופיעה החתימה "אלדוולף דוקס" (Aldwlf dux - "הדוכס אילדוולף"), דבר המעיד על כך שממלכת סאסקס באותה עת הייתה כפופה לממלכת מרסיה, וכי מלכי הממלכה הפכו לדוכסים אשר משלו בה מכוחו של אופה, מלך מרסיה.
לואיזה מילר
לואיזה מילר (Luisa Miller), היא אופרה בשלוש מערכות מאת המלחין ג'וזפה ורדי ללברית של סלבטורה קמאראנו. האופרה מבוססת על מחזה מאת פרידריך שילר בשם "מזימה ואהבה" (גרמנית: Kabale und Liebe). הופעת הבכורה של האופרה הייתה בתיאטרון סן קרלו בנאפולי ב-8 בדצמבר 1849. אופרה זו מסווגת כאופרה מוקדמת של ורדי.
מערכה ראשונה
אנשי הכפר נאספים סביב ביתה של לואיזה ביום הולדתה, על מנת לחגוג עמה. לואיזה שאוהבת את קרלו, מחפשת אותו בין הנאספים, אך לא מוצאת אותו. מילר, אביה של לואיזה מודאג מקרלו, מאחר שהוא זר בכפר. קרלו מופיע, והשניים שרים דואט ומביעים את אהבתם זה לזה. בהישמע קול הפעמון, נכנסים החוגגים לכנסייה. וורם שראה את המתרחש בין "קרלו" ללואיזה, נכנס בזעם ודורש ממילר את ידה של לואיזה, בטענה כי הוא כבר ביקש את ידה לפני שנה. מילר מסרב, בטענה כי התנאי להסכמתו הוא שלואיזה תאהב אותו (אריה: Sacra la scelta è d'un consorte, בחירת חתן היא מעשה קדוש). בעקבות תשובה זו, מגלה וורם למילר כי "קרלו" הוא בעצם רודולפו, בנו של הרוזן ולטר. מילר מביע את כעסו ודאגתו (Ah fu giusto il mio sospetto, הה, חשדותיי התאמתו!). וורם מספר לרוזן כי רודולפו אוהב את לואיזה. הרוזן מתרגז ושולח את וורם להביא את רודולפו לפניו. הרוזן מביע את תסכולו (Il mio sangue la vita darei, הכל מאיר לי פנים, ורק הבן שלי מסב לי אכזבה). כשרודולפו מגיע, מודיע לו הרוזן כי הוא צריך לבקש את ידה של הדוכסית, בת דודתו. הדוכסית נכנסת, וכאשר נמצאים הם לבד מספר לה רודולפו כי הוא אוהב אחרת בתקווה שתבין לליבו, אך באהבתה אליו היא לא מסוגלת להבין (דואט: Deh! la parola amara perdona al labbro mio, סלח לשפתי על המילים המרות). מילר חושף בפני לואיזה את זהותו האמיתית של רודולפו. רודולפו מגיע מתוודה על שקריו, אך אומר כי אהבתו ללואיזה אמיתית היא. הוא כורע ברך לפניהם ונשבע כי ישא את לואיזה לאשה. הרוזן נכנס, ומצוה לאסור את מילר ולואיזה. רודולפו מנסה למנוע ממנו לעשות כן ומאיים לגלות לכל את הסוד על הדרך בה נתמנה אביו לרוזן. הרוזן מורה לשחרר את לואיזה.
מערכה שנייה
כפריים באים לספר ללואיזה שאביה מובל בשלשלאות על ידי חיילי הרוזן. וורם נכנס ומאשר כי אביה מובל לגרדום, אך מציע לה להצילו בתמורה למכתב שתכתוב בו היא מצהירה על אהבתה לוורם, וכי פיתתה את רודולפו לשווא. נקרעת בין אהבתה לרודולפו לבין הרצון להציל את אביה (Tu puniscimi, O Signore, הענש אותי, הו אלוהים) כותבת את המכתב. וורם מזהיר אותה כי במידה ותישאל, עליה להצהיר כי כתבה את המכתב מרצונה החופשי. לואיזה מקללת את וורם (A brani, a brani, o perfido, הו, נבזה בוגדני) ושואלת את נפשה למות. וורם וולטר נזכרים בדרך בה צברו את כוחם, כאשר רצחו את בן דודו של ולטר ופרסמו ששודדים רצחו אותו. ולטר מספר לוורם כי רודולפו יודע כי הם הרוצחים האמיתיים. השניים יודעים כי אם לא יפעלו יחד, סופם קרב (דואט:L'alto retaggio non ho bramato). הדוכסית נכנסת והם מציגים בפניה את המכתב, הם מכניסים את לואיזה לאשר את דברי המכתב לדוכסית. רודולפו מקבל את המכתב משליח שנשלח על ידי וורם, אך מספר לו כי לואיזה שלחה אותו בסתר לוורם, אך הוא בחר להביא אותו לרודולפו. רודולפו קורא את המכתב, ושולח לקרוא לוורם. רודולפו שר על הימים היפים שהיו לו עם לואיזה ומבכה את בגידתה (אריה: Quando le sere al placido). וורם נכנס, ורודולפו מזמין אותו לדו-קרב. בניסיון להימנע מהדו-קרב, יורה וורם באוויר ומחיש למקום את חיילי המשמר ואת הרוזן. הרוזן מציע לרודולפו לנקום בלואיזה באמצעות נישואין עם הדוכסית. רודולפו מסכים ביאושו (L'ara o l'avella apprestami, הכינו את הקבר או את המזבח).
מערכה שלישית
חברותיה של לואיזה מודאגות בשל מצבה הנפשי המעורער והתנגדותה לאכול דבר מה. היא מביעה את רצונה למות. אביה חוזר מהשבי, והם מתחבקים בהתרגשות. לואיזה מוסרת למילר מכתב ומבקשת ממנו למסור אותו לנמען. מילר קורא את המכתב ומוצא כי הוא ממוען לרודולפו, בו לואיזה מספרת לו כי הם הופרדו על ידי מזימה. לואיזה מבקשת שימתין לה במקום בו הרשע אינו שולט. מילר נבעת, ומשכנע את לואיזה לא להתאבד, ולו רק בשבילו. היא מסכימה והם מחליטים לברוח בבוקר מהאזור. מילר הולך לישון, לואיזה מתפללת. רודולפו נכנס, ומוזג רעל לתוך קנקן שעל השולחן. הוא שואל את לואיזה אם היא כתבה את המכתב, כשהיא עונה בחיוב, הוא שותה מהמים המורעלים ונותן לה לשתות. רודולפו מספר ללואיזה ששניהם עומדים למות, כאשר היא רואה שאין לה מה להפסיד, היא מספרת הכל לרודולפו, שמתחרט על מעשה ההתאבדות/רצח. מילר מתעורר ומרגיע את ביתו שמתה בין זרועותיו. הרוזן ווורם נכנסים, רודולפו הורג את וורם בפגיון ומכריז שיהא זה עונשו, ויהא המוות שלו עצמו עונשו של הרוזן, ומתמוטט ומת.
גנון זקוף
מאפיינים
הגנון מתאפיין בגוף בצבע חום בעל נקודות צהבהבות-כהות, שעוזרות לו להסתוות עם החול בו הוא חי. הגנון מגיע לאורך של עד 90 סנטימטר. הגנונים חיים בקבוצות גדולות, של עשרות עד מאות פרטים, וניזונים מפלנקטון, אותו הם מסננים מהמים.
המאפיין העיקרי של הגנונים הוא התנהגותם הייחודית, והיא ששליש מגופם קבור בחול, בעוד שני השליש הקדמיים של הגוף נמצא בחוץ ומסנן מזון מן המים. בצורה כזאת הגנונים נראים כאילו הם "שתולים" באדמה, ומאחר והם חיים במושבות גדולות התנהגות זו ידועה בשם "גני צלופחים". התנהגות זו נועדה על מנת להגן על הצלופחים, שייסוגו אל המסתור בתוך החול במצב בו הם מרגישים מאוימים.
גני צלופחים אלה מהווים אתרי תיירות פופולריים לצלמי טבע ולצוללנים. בישראל ישנו אתר צלילה שידוע בשם "גן הצלופחים", שמצוי צמוד לחוף הצפוני של שמורת האלמוגים, ובו יש מושבה גדולה של גנונים.
חטיפת נסים טולדנו ורציחתו
ב־13 בדצמבר 1992, שוטר משמר הגבול רס"ב נסים טולדנו נחטף בלוד על ידי חוליה של ארגון החמאס. הארגון דרש את שחרורו של מנהיג החמאס שייח אחמד יאסין בתמורה לשחרור טולדנו, אך לבסוף נרצח טולדנו על ידי חוטפיו.
רקע
ניסים טולדנו בנם של אודט ויהודה, נולד בקריית טבעון, אשר בה גם גדל והתחנך, עד שסיים בהצטיינות את לימודיו בבית הספר התיכון בפנימיית "אחוזת ילדים" בחיפה, במגמת חשמל. התגייס למשמר הגבול ושירת כלוחם. את שירות הקבע עשה במסגרת בסיס מג"ב בלוד, שם הכיר את רבקה לה נישא, ונולדו להם שני ילדים.
בשנת 1989, במהלך האינתיפאדה הראשונה, ארגון החמאס ביצע את פיגועי הטרור הראשונים נגד מטרות ישראליות אשר במסגרתם נחטפו ונרצחו החיילים הישראלים אבי סספורטס ואילן סעדון. בתגובה כוחות צה"ל עצרו את מייסד ארגון החמאס השייח' אחמד יאסין ודנו אותו למאסר עולם על תכנון פיגועי טרור. כתוצאה מכך ארגון החמאס החל לתכנן חטיפה של חייל ישראלי במטרה לשחרר את יאסין בעסקת חילופי שבויים.
החטיפה והרצח
בסביבות 04:30 בבוקר 13 בדצמבר 1992 חוליית מחבלים מארגון החמאס חטפה את שוטר משמר הגבול רס"ב נסים טולדנו בן ה-29 מלוד בעת שטולדנו יצא מביתו בדרך למשרד בו שירת במטה מג"ב בלוד.
מספר שעות לאחר החטיפה החוטפים יצרו קשר עם הרשויות בישראל ובעקבות כך ישראל החלה לנהל משא ומתן עם החוטפים בעבור שחרורו של טולדנו. החוטפים דרשו שהשייח' אחמד יאסין ישוחרר עוד באותו היום עד השעה 21:00 בתמורה לטולדנו. כמו כן, שוביו של טולדנו איימו לרצוח אותו אם יאסין לא ישוחרר. ישראל סרבה לנהל משא ומתן עד שלא תקבל הוכחה לכך שטולדנו חי.
בעקבות החטיפה והרצח
מספר חודשים לאחר המקרה כוחות צה"ל הצליחו ללכוד את ארבעת חברי החוליה שחטפה ורצחה את טולדנו: מחמוד עיסא (בן 25) ומג'יד אבו קטיש (בן 23), תושבי ענאתא, מחמוד עטואן (בן 23) מצור באהר, ומוסא עקארי (בן 22) משועפאט. חברי החוליה נשפטו בהמשך ונידונו כל אחד לשלושה מאסרי עולם. ב-18 באוקטובר 2011 ארבעתם שוחררו לחופשי במסגרת עסקת שליט. בתגובה לרצח של טולדנו, במהלך מצוד נרחב שבוצע ברצועת עזה ובגדה המערבית עצרו כוחות צה"ל כ-1,200 מבוקשים פלסטינים (אשר רובם היו פעילי חמאס והג'יהאד האיסלמי, בנוסף ל-22 פעילים שהשתייכו לגדודי עז א-דין אל-קסאם).
על מנת להעמיק את הפגיעה בתשתית של החמאס, ישראל החליטה בצעד חסר תקדים לגרש מתוכם 415 פעילי טרור פלסטינים בולטים ללבנון לתקופה של שנתיים. פעילי הטרור גרושו למרג' א-זוהור, מעבר לרצועת הביטחון שבדרום לבנון. בין הפעילים הפלסטינים הבולטים ביותר שגורשו היו מחמוד א-זהאר, עבד אל-עזיז א-רנתיסי, אסמאעיל הנייה, סעיד סיאם, עז א-דין שיח' ח'ליל, עבדאללה קוואסמה, עזיז דוויק ונאיף רג'וב. פרסום הגירוש הוביל לכך שממשלת לבנון התכוננה לכך מראש ומנעה מהמגורשים להיכנס ללבנון, ובעקבות כך אילצה את המגורשים להישאר ברצועת חיץ שוממה בין לבנון וישראל, שם המגורשים הקימו מחנה אוהלים שמיקד את תשומת לב התקשורת העולמית. בלחץ ארצות הברית, הוחלט בינואר 1993 לקצר את תקופת הגירוש לשנה אחת בלבד. מרבית המגורשים חזרו ליהודה ושומרון וחבל עזה, לאחר שתקופת הגירוש הסתיימה.
הנצחה
לזכר ניסים נכתב ספר תורה, והוקם בית כנסת על שמו במטה משמר הגבול בלוד.
מדי שנה בחג סוכות נערך טורניר קט-רגל במטה משמר הגבול (מטה מג"ב) לזכרו של טולדנו.
בנו של ניסים, שי, שהיה בן שנתיים עם מותו, המשיך בדרכו והתגייס למשטרת ישראל. מספר שנים לאחר מותו של ניסים, התגייסה רבקה אלמנתו למערכת הביטחון כעובדת שירות בתי הסוהר.
גישת ההכנסות הגרמנית
גישת ההכנסות הגרמנית (בגרמנית: Ertragswertverfahren, ר"ת: EWV) היא הגישה הסטנדרטית המשמשת בגרמניה לעריכת שומות מקרקעין לנכסים המניבים תזרים הכנסות עתידי.
עקרונות בסיסיים ותקנות
ה- EWV היא אחת משלוש גישות שומה המוזכרות בחקיקה הגרמנית: גישת ההשוואה (Vergleichswertverfahren) משמשת בעיקר בשומות לנכסים בשימוש בעלים (בתים חד-משפחתיים, דירות) וקרקע. גישת העלות (Sachwertverfahren) משמשת אך ורק עבור נכסים מיוחדים אשר לא מייצרים תזרים הכנסות עתידי. מכאן כי ה- EWV משמשת ברוב רובן של השומות.
למרות שה-EWV עקבית ברובה עם הפרקטיקה הבינלאומית, קיימים לגביה מספר הבדלים חשובים:
שמאות מקרקעין בגרמניה מוסדרת ב-Baugesetzbuch הפדרלי (ר"ת BauGB, חוק התכנון והבנייה הגרמני). מכוח חוק זה הותקנו ה- Wertermittlungsverordnung (ר"ת WertV, תקנות השמאות). ה- WertV מסדירות את גישות השומה ואת המתודות השמאיות. בנוסף לתקנות ה- WertV קיימות ה- Wertermittlungsrichtlinie (ר"ת WertR, תקנות לקביעת השווי). ה- WertR מספקות תבניות עבור תחשיבים, טבלאות (כגון עבור פחת), וקווים מנחים לצורך בחינתם של גורמים שונים על השווי. WertV ו-WertR אינן מחויבות בשומות שלא לצרכים סטטוטוריים (כגון מיסים והיטלים); יחד-עם זאת הן נחשבות לכללי שמאות גרמניים מקובלים.
מצבו התחזוקתי של הבניין ואורך חייו השימושי
למצבו התחזוקתי של הבניין השפעה ישירה על השווי. ראשית, יש לברר אם קיימים פיגורים בתוכנית התחזוקה והטיפולים במבנה. אם קיימים, אז יש לחשב את עלות השיפוי בגין הפיגורים ולהחסיר עלות זו מהשווי. שנית, יש להביא בחשבון השקעות משמעותיות בשיפוצים ושדרוגים, שכן אלו עלולים להאריך את אורך חייו השימושי.
הספרות הגרמנית והפרסום הרשמי למחצה, ה- Normalherstellungskosten 2000 (ר"ת NHK 2000, "עלויות ייצור נורמליות"), מספקים מידע מפורט לגבי אורך החיים השימושי, אשר בדרך-כלל מוערך בכ- 60-80 שנה עבור בתים משותפים ו- 50-80 שנה עבור בנייני משרדים. יש להדגיש כי יש ליישם הערכות אלה בהתאמה מלאה לכוחות הכלכליים הפועלים בסביבת הנכס (למשל, אזור מסוים הצפוי לעבור תהליך של שינוי ייעוד בשנים הקרובות); לעומת זאת, אורך החיים הפיזי עלול להיות בלתי-מוגבל. לקראת סוף חייו השימושיים, מניחים כי שוויו של הבניין נופל באופן חד, שכן יהיה צורך בהקמת בניין חדש או בשיפוץ משמעותי כדי לשמר לטווח-ארוך את ההכנסות משכירות. לכן, שיפוץ משמעותי חדש (מעטפת חיצונית, שטחים מושכרים וכדומה) יכול להאריך באופן משמעותי את יתרת אורך-חייו השימושיים של המבנה, בהנחה כי שיקולים כגון מערך הבניין ו/או צריכת האנרגיה שלו אינם מונעים את השיפוץ.
זיהום הבניין באזבסט או במפגעים אחרים עלול גם הוא להשפיע על שוויו; בדרך-כלל יובא גורם זה בחשבון על ידי החסרתן מהשווי של עלויות הטיהור.
שווי הקרקע
כדי להעריך בנפרד את הקרקע, שמאים בגרמניה בדרך-כלל נזקקים למידע הנאסף על ידי ועדות השמאות (ה-Gutachterrausschuss). רוב ועדות השמאות מפרסמות דוחות שוק כל שנתיים, בכלל זה מפות ערכי שוק (Bodenrichtwertkarten). ניתן גם ליצור קשר ישירות עם ועדת השמאות המקומית ולבקש מידע על ערכי קרקע עבור חלקה מסוימת.
הנקודות הבאות צריכות להילקח בחשבון כאשר נעזרים בנתון השוואה כלשהו:
בהמשך על השמאי לבחון אם ישנם גורמים נוספים אשר בכוחם להשפיע על שווי הקרקע. אלה יכול שיהיו עלויות פיתוח המגרש, זיהום בחומרים מסוכנים, זכויות דרך וכדומה; באלה יש להתחשב בדרך מתאימה.
התשואה
התשואה, המכונה בפרקטיקה השמאית הגרמנית בשם Liegenschaftszinssatz, היא גורם שווי עיקרי, שכן היא אשר קובעת את ה- Liegenschaftszins - דמי החכירה הרעיוניים אשר יש להפחית מההכנסה התפעולית הנקייה לצורך הוצאת הקרקע מההיוון. יתרה מזאת, התשואה - יחד עם יתרת החיים השימושיים של המבנה - קובעת מתמטית את המכפיל המשמש לחישוב שווי המחוברים.
המידע על התשואה מסופק על ידי ועדות השמאות; אלה קובעות את התשואות המקומיות לכל ייעוד וייעוד על-פי ניתוח אמפירי של בסיס נתוני מחירי הרכישה. עם זאת, בעיה רחבת היקף הקיימת ביישובים קטנים היא שכמה מהוועדות לא מבצעות ניתוחים אלה ולא מפרסמות נתוני תשואות. במקרה זה על השמאי להישען על שילוב של נתוני תשואה ארציים, מחקרי שוק וניסיונו המקצועי.
בשנים האחרונות נמצאו התשואות לנכסי מגורים בטווח של בין ארבעה לחמישה אחוזים, תלוי בתנאי השוק המקומי; תשואות עבור בנייני משרדים נמצאו לרוב בטווח של בין חמישה לשישה אחוזים, ותשואות עבור מסחר ומחסנים היו גבוהות יותר בהתאם.
יש לבחון תמיד את נתוני התשואה הבסיסיים עבור גורמים נוספים. למשל, יש להתחשב ברמת נזילות גבוהה או נמוכה מהרגיל, מערך הקרקע או תוכנית הבניין, על ידי הוספה או גריעה של בין 25 לבין 50 נקודות בסיס עבור כל גורם.
הכנסה גולמית
ההכנסה הגולמית (Rohertrag) היא גורם השווי החשוב ביותר עבור נכס דלא ניידי עם תזרים הכנסות עתידיים. ה-EWV (גישת ההכנסות הגרמנית) היא בעיקרו של דבר מודל סטטי, כלומר מתייחסת להכנסה בר-קיימא יציבה לאורך זמן. השמאי מעריך את ההכנסה היציבה על בסיס חוזי השכירות הקיימים, ובהתחשב גם בדמי-השכירות הראויים (דמי השכירות לפיו ניתן היה להשכיר את הנכס אילו חוזי השכירות היו נערכים כיום).
בנכסים מניבים כגון משרדים ומסחר, בדרך-כלל יהיו אלה החוזים הקיימים אשר יקבעו את ההכנסה היציבה, זאת בהנחה כי חוזי השכירות הם לטווח-ארוך ולמשכיר דרוג אשראי טוב. אם זה אינו המקרה, יהיה על השמאי להישען על הבנתו את השוק וניסיונו באשר לחוזי שכירות עתידיים. תמריצים עתידיים צריכים להילקח גם הם בחשבון.
בניגוד לנדל"ן עסקי, חוזי שכירות למגורים מוכתבים ברובם על ידי הקודקס האזרחי הגרמני (Bürgerliches Gesetzbuch, ר"ת BGB). אחד הרעיונות המרכזיים שם הקשורים לנדל"ן, הוא מושג "דמי השכירות המקובלים" (Ortsübliche Vergleichsmiete): שכירויות חדשות לא יכולות לחרוג ביותר מ-20 אחוזים (לא מוגדר במפורש ב- BGB, תלוי באזור השיפוט) מעבר לדמי השכירות המקובלים בנכסים דומים בסביבה, אחרת ניתן יהיה לבטל את החוזה. בנוסף, במסגרתם של חוזי שכירות קיימים אסור שדמי השכירות יועלו (א) מעבר לדמי השכירות המקובלים, (ב) ההעלאה מותרת אך ורק אם דמי השכירות לא הועלו במשך 15 החודשים הקודמים ו- (ג) העלייה המצטברת בדמי השכירות לא חורגת מ-20 אחוזים במשך 3 שנים. לסיכום, קביעת דמי השכירות היציבים עבור נכסי מגורים צריכה להיעשות תחת הנחות שמרניות ובמתאם קרוב לדמי השכירות הקיימים. הניסיון מלמד כי משקיעים זרים המעיטו בעבר בחשיבות חקיקה זו.
ההכנסה בר-קיימא המתוארת לעיל תיחשב ליציבה ותהווה את הבסיס להיוון. עם זאת, קיימת אפשרות להתייחסות בטווח הקצר ליתרון או חיסרון כלכלי למשכיר (דמי שכירות הגבוהים מדמי השכירות הראויים או הנמוכים מהם בהתאמה). במקרה זה יש להוון את הפער מההכנסה היציבה ולהוסיף או להחסיר את הערך המהוון לשווי הנכס (גישה זו דומה לשיטת השכבות הנהוגה בפרקטיקה הבריטית).
מקרה מיוחד הוא קיומה של "אי-תפוסה מובנית" (struktureller Leerstand), אם בשל העדר שיווי-משקל בשוק או בשל חסרונות בנכס נושא השומה. במצב זה, קביעת ההכנסה היציבה לא תניח תפוסה מלאה בנכס נושא השומה, אלא תאפשר מידה קבועה של אי-תפוסה.
כל הכנסה נוספת - כגון מאנטנות סלולריות - תיכלל גם היא בהכנסה הגולמית.
עלויות
לפי כללי השמאות המקובלים בגרמניה נהוג לחלק את העלויות לארבעה חלקים:
התחשיב
לאחר קביעת גורמי השווי, תהליך התחשיב עצמו פשוט יחסית.
תחשיב שווי הקרקע
שווי הקרקע יחושב על ידי הכפלת השווי למ"ר (לאחר התאמות) בגודל השטח. קרקע עודפת תילקח בחשבון בדרך נפרדת, שכן זהו מקרה מיוחד. עלויות טיהור פוטנציאליות או גורמים אחרים המשפיעים על השווי יילקחו בחשבון באמצעות תוספות או הפחתות מתאימות.
תחשיב שווי המבנה
"ההכנסה התפעולית (השנתית) הנקייה" (ה- NOI, בגרמנית - Jahresreinertag) תיקבע על ידי החסרת ההוצאות השנתיות מההכנסה הגולמית. בשלב הבא יחושבו דמי החכירה הרעיוניים (ה- Liegenschaftszins) על ידי הכפלת שווי הקרקע בתשואה (המתואמת); סך זה יוחסר מתוצאת השלב הקודם.
כדי להמיר את ההכנסה התפעולית הנקייה לתוצאת שווי עבור המבנה, המכפיל יחושב (או יילקח מטבלאות המופיעות ב- WertR) לפי יתרת אורך-החיים השימושי של המבנה ולפי התשואה המתואמת. שווי המבנה יחושב על ידי הכפלת ההכנסה התפעולית הנקייה במכפיל.
ניתן לערוך התאמות נוספות לשווי המבנה על ידי תוספת או החסרה בגין פיגורים בתוכנית התחזוקה של הבניין, חומרים מזיקים, יתרון או חיסרון כלכלי למשכיר וכדומה. התוצאה שתתקבל היא שווי המבנה (המתואם).
סיכום
תוצאת חיבור שווי הקרקע ושווי המבנה (המחוברים) מהווה את שווי הנכס. סעיף 19 ב- WertV מאפשר לבצע התאמות אחרונות עבור גורמים שלא נלקחו בחשבון בשלבים הקודמים - אך על כל התאמה כזו להירשם מפורשות.